Leef saam op ‘n meer holistiese wyse - www.bybelkennis.co.za
The first great gift we can bestow on others is a good example — Thomas Morell
Ons moet praktyke wat God se versoeningswerk in gedagte hou, aanvaar. Dit beteken ons moet ons besluitnemingsprosesse verlangsaam. Ons moet oorweeg wat die gevolge van ons besluite sal wees. Het almal die geleentheid gehad om hulle insette te gee? Weet ons presies wat op die tafel is? As jy onseker is, vra. Het jy oor die saak gebid en ‘n duidelike antwoord gekry? Ons dink so dikwels dat ons weet wat die beste vir ‘n ander persoon is.
Ons glo aan die arrogante aanname dat ons verplig is om mekaar te red. Deur te luister skep ons die omstandighede wat die persoon toelaat om self sy eie heelheid te ontdek.
Christene moet voor loop op die pad na ‘n kultuur waar selfbelang en onmiddellike bevrediging nie aan die orde van die dag is nie. Baie skade is berokken aan ons kerke en gemeenskappe deurdat ons nie aandag gegee het aan God se versoening van alle dinge nie. Ons moet die ingewikkelde verbintenis van mense en plekke aanvaar as ons die gevolge van ons besluite oordink. Soos ons ‘n groter verskeidenheid na die tafel bring, sal die pas van ons lewe onvermydelik vertraag word. God is nie haastig nie en Hy het ons geroep na ‘n lewe wat aan sy versoeningswerk aandag gee. Ons ongeduld het ons aandag van ons roeping weggetrek.
Hoe kan ons saam met God se versoeningsending werk. Daarna kyk ons volgende keer.
Tags: Holistiese lewe